**KOCKÁZATELEMZÉS**

**Cegléd Város Ukrán Nemzetiségi Önkormányzata**

**2025. évi belső ellenőrzési tervéhez**

A 2025. évi belső ellenőrzési terv megalapozásához szükséges kockázatelemzés a Belső Ellenőrzési Kézikönyv iránymutatásai alapján készült, az önkormányzat 2025-2028. évekre szóló stratégiai tervében foglalt prioritások figyelembevételével.

A stratégiai terv, a folyamatok kockázatossága alapján az alábbiak szerint határozta meg a különböző folyamatok ellenőrzésének gyakoriságát:

|  |  |
| --- | --- |
| **Ellenőrzött folyamat** | **Ellenőrzés gyakorisága** |
| **MAGAS kockázatú folyamatok**:  1/ Költségvetés végrehajtása  2/ A pénzkezelés és kötelezettségvállalás | 1-2 évente |
| **KÖZEPES kockázatú folyamatok:**  3/ Szabályozás és annak változásai  4/ Tervezés, pénzügyi források rendelkezésre állása  5/ Az irányítási és belső kontrollrendszer  6/ Számviteli és beszámolási folyamatok  7/ Adatkezeléssel és adatvédelem | 2-3 évente |
| **ALACSONY kockázatú folyamatok:**  8/ Koordinációs és kommunikációs rendszer  9/ Iratkezelés | 3-4 évente |

A stratégiai időszakra meghatározott kockázatos folyamatok alapján, a 2025. évi tervkészítésnél az ellenőrzési prioritás a költségvetési folyamatok vizsgálatára irányul.

Az egyes kockázatok értékelését a bekövetkezési valószínűség és a folyamatra gyakorolt hatás alapján végeztük el, az 1-3 skálán pontozva. Egyedi értékelés alapján, az egyes kockázati tényezőket a folyamatokra gyakorolt hatásuk miatt nagyobb súllyal vettük számításba. A kockázatok értékelését az alábbi Kockázatértékelő lap mutatja be.

**KOCKÁZATÉRTÉKELŐ LAP**

Kockázat mértéke: Alacsony: 1-9 pont; Közepes: 9,1-12 pont; Magas: 12,1-27 pont

|  |  |  |  |  |  |
| --- | --- | --- | --- | --- | --- |
| **Folyamatok és azok kockázati tényezői** | **Súlyo-**  **zás**  **1-3**  **a** | **Hatás**  **1-3**  **b** | **Valószí-nűség**  **1-3**  **c** | **Összes**  **pont-**  **szám**  **axbxc** | **Kocká-zat** |
| **1/ Költségvetés végrehajtásában rejlő kockázatok**  1.1./ A bevételek nem a tervezett ütemben érkeznek a nemzetiségi önkormányzat számlájára.  1.2./ A kiadások tervezésénél nem került figyelembevételre az egyes bevételek teljesítésének bizonytalansága.  1.3./ A rendelkezésre álló források nem a tervben meghatározott célok figyelembevételével kerültek felhasználásra.  1.4. A támogatásokkal nem megfelelően számolnak el. | 3  3  3  3 | 3  3  3  3 | 2  2  2  2 | 18  18  18  18 | M  M  M  M |

Cegléd, 2024.10.28.

Jóváhagyta: Dr. Diósgyőri Gitta

címzetes főjegyző